Source: http://www.handbalvolei.ro/corona-castiga-la-bistrita-dar-o-pierde-pe-sorina-tirca-buzau-trece-de-craiova-primele-succese-pentru-slobozia-si-braila-victorii-si-pentru-zalau-si-csm-bucuresti/
Timestamp: 2019-11-13 03:05:13+00:00

Document:
Corona câștigă la Bistrița, dar o pierde pe Sorina Tîrcă! Buzău trece de Craiova, primele succese pentru Slobozia și Brăila! Victorii și pentru Zalău și CSM București | Handbal Volei
Home Handbal feminin Intern Corona câștigă la Bistrița, dar o pierde pe Sorina Tîrcă! Buzău trece...
Etapa cu numărul trei a început miercuri seară și va continua astăzi, cu partida dintre Vâlcea și Cisnădie. Corona Brașov a bifat a treia victorie din acest sezon, 24-19 la Bistrița, însă a pierdut-o pe Sorina Tîrcă, accidentată la genunchiul drept.
Echipa antrenată de Ion Crăciun a dominat meciul de la Bistrița, unde s-a impus cu 24-19, deși a condus și la nouă goluri pe terenul medaliatei cu bronz din sezonul trecut. Corona a pierdut-o însă pe Sorina Tîrcă, interul stânga părăsind terenul de joc accidentată la genunchiul drept după ce a fost faultată pe contraatac. Corona este singura echipă cu punctaj maxim în acest moment, cel puțin până la încheierea partidei Vâlcea-Cisnădie.
AHCM Unirea Slobozia a bifat prima victorie din noul sezon, 21-18 cu ”U” Cluj, după un meci în care Andreea Polocoșer a apărat cinci aruncări de la șapte metri! Oaspetele au condus doar în debut, 5-3, apoi gazdele au pus stăpânire pe joc, iar în partea a doua s-au desprins la șase lungimi, 20-14 și 21-15. Cea mai bună marcatoare a partide bine însă de la ardelence, Macarena Gandulfo, cu șase goluri.
Dunărea Brăila n-a avut probleme cu CSM Slatina și a bifat prima victorie din acest sezon, chiar pe teren propriu. A fost 33-21, într-o partidă în care pentru brăilence au debutat și străinele Bojana Milic și Tamires de Araujo. Cele două și-au trecut de altfel și numele pe lista marcatoarelor, de 4, respectiv 3 ori. Cele mai bune marcatoare al disputei au fost Alina Vătu (11 goluri) și Bianca Tiron (9 goluri).
Deși n-a bazat pe două piese importante, Ines Khouildi, accidentată în partida cu CSM București, și Carmen Stoleru, accidentată marți, Gloria Buzău a învins clar pe SCM Craiova. Grație unei defensive foarte solide și a evoluției excelente a Petrei Blazek a fost 23-18 pentru echipa lui Ovidiu Mihăilă, după un meci în care a condus și la șapte goluri pe tabelă. Pentru oaspete a evoluat și Bobana Klikovac, însă au lipsit din nou Jelena Trifunovic, Timea Tătar și Cristina Zamfir.
HC Zalău a trecut de Rapid București, 26-20, și a bifat al doilea succes stagional. Echipa lui Gheorghe Tadici a condus în permanență, într-un meci în care au fost dictate nu mai puțin de 19 aruncări de la șapte metri! Diferența s-a făcut încă din start, Zalăul a condus cu 6-1 și 10-4, dar și la opt goluri pe parcursul părții a doua.
Chiar dacă în continuare multe din jucătoare lipsesc, CSM București a câștigat la Baia Mare, 30-24, pe terenul lui Minaur. Gazdele au rezistat până în finalul primei părți, 11-12, pentru ca apoi vicecampioana să se desprindă treptat pe tabelă. 19 din cele 30 de goluri ale CSM-ului au fost marcate de extreme și pivoți, iar lider la acest capitol a fost Laura Moisă, cu șapte.
1 SCM Râmnicu Vâlcea 9 8 0 1 233 185 48 24
2 CSM Corona Brașov 10 7 2 1 281 249 32 23
3 SCM Gloria Buzău 9 7 0 2 232 209 23 21
4 Minaur Baia Mare 10 6 2 2 255 233 22 20
5 CSM Bucuresti 9 6 1 2 251 208 43 19
6 CS Gloria 2018 Bistrița 10 6 0 4 230 226 4 18
7 CS Măgura Cisnădie 10 5 1 4 258 240 18 16
8 HC Dunărea Brăila 10 5 0 5 252 246 6 15
9 HC Zalău 10 5 0 5 242 238 4 15
10 SCM Craiova 10 5 0 5 222 228 -6 15
11 CSM Slatina 9 2 1 6 200 232 -32 7
12 AHCM Unirea Slobozia 10 1 1 8 222 259 -37 4
13 CS Rapid București 10 1 0 9 207 269 -62 3
14 ”U” Cluj 10 0 0 10 228 291 -63 0
Previous articleCalificare la pas pentru Craiova, duel cu Tertnes Bergen în turul următor! Cisnădie va întâlni pe Galychanka în turul secund al Cupei EHF
Next articleStart pentru „câini” în noul sezon al Ligii Campionilor! Mohamed Shebib debutează pentru Dinamo, la Schaffhausen

References: CSM 
 CSM 
 CSM 
 CSM 
 CSM 
 CSM 
 CSM